સિંહને લાગ્યું કે જાણે કોઈ પહાડ એના ઉપર આવીને પડ્યો છે. એકાએક એના પર વાવાઝોડાનો હુમલો થયેલો સમજીને તે કૂદીને ભાગ્યો. ચોરને પણ એક જ રસ્તો સૂઝ્યો. એણે સિંહની કેડ જોશથી પકડી રાખી જેથી એનો શ્વાસ ઘૂંટાવા લાગ્યો. હવે તો જીવ પર આવી ગયો. તો પણ પોતાનો જીવ બચાવવા માટે તે લાંબી ફલાંગો ભરતો દૂર નીકળી ગયો. આટલા લાંબા પ્રવાસને કારણે ચોર ખૂબ જ થાકી ગયો હતો. ધીમે ધીમે એની પકડ ઢીલી પડી ગઈ. અને તે જમીન પર પડી ગયો. પણ સિંહને તો પાછળ જોવાની ફૂરસદ જ ક્યાં હતી ! તે ગાંડાની જેમ ભાગતો જ રહ્યો. જાન બચી તો લાખો પાયે !